Муниципальное бюджетное общеобразовательное учреждение "Высокогорская средняя общеобразовательная школа №4 им.Г.Баруди Высокогорского муниципального района Республики Татарстан"

**Образ Казани в татарской литературе**

**Урок с использование веб-приложений: Edpuzzle, Canva, Leanise, LearningApps, Wordwall.net , Quizlet, Flippity.net.**

Татар әдәбиятында Казан образы

Edpuzzle, Canva, Leanise, LearningApps, Wordwall.net , Quizlet, Flippity.net кушымталары кулланып дәрес планы

Выполнила : Халилова Гульнар Мансуровна,

учитель татарского языка и литературы

2022

**Укытучы:** Хәлилова Гөлнар Мансур кызы

**Тема:**Татар әдәбиятында Казан образы

**Дәрес тибы:**Яңа теманы аңлату

**Максатлар:**Максат: укучыларның Казан турындагы белемнәрен барлау, аларга өстәмә мәгълүмат бирү, әдәби телдә дөрес, матур итеп сөйләү күнекмәләрен булдыру, бәйләнешле сөйләм телен үстерү, **Edpuzzle, Canva, Leanise, LearningApps, Wordwall.net , Quizlet, Flippity.net** кушымталары белән таныштыру.

**Дәреснең бурычлары:** 1.Укучыларны туган якны өйрәнүгә кызыксыну уяту, мәгълүмати технология, тикшеренү-эзләнү методы аша укучыларның иҗади сәләтләренең ачылышларына этәргеч ясау.

2. Логик фикер йөртүне үстерү; сөйләм телен үстерү; диалогик-монологик сөйләмгә чыгу.

3. Укучыларны иҗади сөйләшүгә тарту; татар телен өйрәнүгә кызыксынуларын арттыру.

4. Edpuzzle, Canva, Leanise, LearningApps, Wordwall.net , Quizlet, Flippity.net кушымталары белән таныштыру, кызыксыну уяту.

**Җиһазлау:** “Әдәби Казан” сәяхәтнамәсе**,** мультимедия проекторы, презентация.

|  |  |  |  |  |
| --- | --- | --- | --- | --- |
| **Предмет** | | **Татар әдәбияты** | | |
| **Тема** | | **Татар әдәбиятында Казан образы** | | |
| **Максат** | | Татарстан республикасы, аның башкаласы Казан турында булган белемнәрне тирәнәйтү , укучыларның фикерләү, нәтиҗә ясау күнекмәләрен үстерү, телдән сөйләшә белү күнекмәләрен билгеләү (диалогик һәм монологик сөйләм үсешенә игьтибар итү); туган якны яратырга өйрәтү, туган ил белән горурлану хисе тәрбияләү максат итеп куела. Edpuzzle, Canva, Leanise, LearningApps, Wordwall.net , Quizlet, Flippity.net кушымталарына игътибар юнәлтү. | | |
| **Планлаштырылган нәтиҗәләр** | | **Шәхескә кагылышлы нәтиҗәләр:**  1.Иҗади эшчәнлеккә омтылыш булу. Үзмаксат кую.  2. әдәби телдә дөрес сөйләргә өйрәнү  3. Туган якка мәхәббәт хисенә төшенү  4. Компьютер технологияләренә кызыксыну уяту  **Метапредмет нәтиҗәләр:**  **Танып-белү УУГ:**  1.Танып-белү мәсьәләсен аңлау, дәреслек материалында кирәкле информацияне таба белү, аңлап укый белү.  2. Дәрестә алган информацияне , тормыш тәҗрибәсен һәм өстәмә әдәбиятны кулланып, сорауларга җавап табу.  3.Уку мәсьәләсен чишү өчен анализ, синтез, чагыштыру, классификацияләү гамәлләрен тормышка ашыра белү  4.Сәбәп-нәтиҗә бәйләнешләрен урнаштыра белү, гомумиләштерүләр ясый белү, нәтиҗәләр чыгара белү  **Коммуникатив УУГ:**  1.Сораулар бирә белү, тыңлый һәм башкаларның сорауларына җавап бирә белү  2.Үз фикерләрен тәгъбир итә белү, үзенең карашын әйтә һәм дәлилли белү, үз позициясен тәгъбир итә белү  3.Эшлекле мөнәсәбәтләр урнаштыра белү, укытучы һәм сыйныфташларың белән хезмәттәшлек итү.  **Регулятив УУГ:**  1.Укытучы тәкъдим иткән биремнәрне үтәү. Үз эшчәнлегеңә төзәтүләр кертә белү, үзконтроль.  2.Эшчәнлекне оештыра белү, уку мәсьәләсен мөстәкыйль рәвештә билгели һәм тәгъбир итә алу. Җавап алгоритмын планлаштыра белү. 3.Җавапларны бәяләү. Үзбәя.  **Предмет буенча:**  Башкалабыз образы тудырылган әсәрләрнең әдәби-эстетик кыйммәтен билгеләү. | | |
| **Дәреснең тибы** | | Яңа белемнәрне үзләштерү дәресе | | |
| **Төп төшенчәләр** | | “Казан”, “туган як”, “горурлык”төшенчәләре | | |
| **Предметара бәйләнеш** | | Әдәбият белеме, татар теле, тарих, информатика | | |
| **Эшне оештыру** | | Фронталь, төркемдә, парларда, индивидуаль | | |
| **Җиһазлау** | | Проектор, слайдлар, “Әдәби Казан” сәяхәтнамәсе. | | |
| **Дәрес этаплары** | | **Укытучы эшчәнлеге** | **Укучы эшчәнлеге** | **Универсаль уку гамәлләре (УУГ)** |
| **Оештыру**  **Мотивлаштыру (1-2 мин)** | | **1.Исәнләшү.**  Балаларда яхшы кәеф, эшлисе килү халәте тудыру.  − Хәерле иртә, балалар!  − Кәефләрегез әйбәтме? Көнне яхшы сүз белән башласаң, бөтен көнең яхшы үтәр, - диләр. Әйдәгез әле, бер-беребезне яңа көн белән котлыйк | **1.Исәнләшү.**  Дәрескә әзерлекне күрсәтү.  Сорауларга җаваплар бирү.  Бер-берсенә яхшы теләкләр телиләр. | ШУУГ:  Үзмаксат кую  КУУГ: Сыйныфташлар һәм укытучы белән уку эшчәнлеген оештыруда хезмәттәшлек итү  РУУГ:  Эшчәнлекне оештыра белү |
| **Белемнәрне актуальләштерү** | | **1.Өй эшен тикшерү**. Туган як турында мәкальләр тикшерелә. Үзбәя.  **2.Темага кагылышлыәңгәмә.**  Татарстанның башкаласы –– Казан. Без алдагы сыйныфларда да әлеге мәшһүр шәһәр турында күп мәгълүматлар алдык. Хәзер бергәләп, Казан шәһәренә туры килерлек сыйфатлар билгелик әле.  (Казан турында матур сүзләр әйтү : Матур Казан, Яңа Казан, Зур Казан, Серле Казан һ.б.ш.)  ХХ гасыр татар шигъриятендә Казан образын иҗатында чагылдыруга мөрәҗәгать иткән һәм үзен бу шәһәр белән бәйләгән шагыйрьләр байтак. Габдулла Тукайдан башлап Сибгат Хәкимгә, Хәсән Туфаннан алып Равил Фәйзуллиннар буынына кадәр шагыйрьләр иҗади язмышларын Казан шәһәре белән бәйләп киләләр. Бу әдипләр өчен Казан, бердән, илһам чыганагы булып тора, икенчедән,туган җир төшенчәсенең поэтик чагылышы булып та кабул ителә, символик гәүдәләнеше буларак та сурәтләнә.  Җиктереп пар ат, Казанга туп-туры киттем карап:  Чаптыра атларны кучер, суккалап та, тарткалап.  Г.Тукай  Укучылар сез, сәяхәт итәргә яратасызмы?  Бүген без сезнең белән Казан шәһәренә сәяхәт итәрбез.  Презентация куела. **Edpuzzle** кушымтасында видеоматериал куела. | Язып килгән мәкальләрнең мәгънәсе дәлилләнеп әйтелә.  Укучылар сорауларга җаваплар бирәләр.  Беренче тәэсирләре белән уртаклашалар  Укучылар фаразлыйлар. Җавапларын дәлилләргә тырышалар.  Казан турында видео карыйлар.  Видео барышында соруларга җавап бирәләр. | ШУУГ:  Кешенең рухи тормышы турындагы , аның туган якны сагыну хисләре төшенчәләрен аңлау.  ТБУУГ:  Синтезлау, өйрәнгән материаллардан төп төшенчәләрне аерып чыгару, гомумиләштерү ясау, нәтиҗә чыгару.  КУУГ:  Сорауларга җаваплар бирү, фикерләрне төгәл, ачык, итеп дәлилли алу. Укытучы һәм сыйныфташлар белән хезмәттәлшек итү.  РУУГ:  Җавапларны дөресли һәм бәяли белү. |
| **Уку мәсьәләсен кую** | | **1.Уку мәсьәләсен билгеләү.**  А) Казан шәһәренең истәлекле урыннары белән танышу  **Flippity.net** кушымтасы белән урын сайлап алалар. **Quizlet** – карточкалар белән танышалар  Б)“Горурлык”,” Туган ил” төшенчәләрен аңлату  **learnis.** кушымтасында викторинадагы сорауларга җавап бирәләр. | Укучылар фаразлыйлар.  Уку мәсьәләсен билгелиләр.  Викторинада сорауларга җавап бирәләр | ШУУГ: Күршеңә ярдәм итүдә танып белү инициативасы күрсәтү  РУУГ: Үзконтроль, биремнәрне үтәүнең дөреслеген тикшерү  ТБУУГ: Яңа мәгълүмат туплауда “Аңлатмалы сүзлек” куллану  КУУГ: Мәгълүмат туплауда үзара хезмәттәшлек инициативасы күрсәтү, иптәшеңнең гамәлләрен бәяләү |
| **Уку мәсьәләсен адымлап чишү** | | Укучылар сез, сәяхәт итәргә яратасызмы?  **Саnva** кушымтасы  Бүген без сезнең белән Казан шәһәренә сәяхәт итәрбез. **Һәр тукталышта Казан шәһәре турында шигырьләр укыла**  **ЭКСКУРСИЯ МАРШРУТЫ:**  1.Татарстаныбызның башкаласы – **Казан каласы.** Яшел киңлекләр, кыр, урман һәм күлләр илендә – Европаның зур Идел елгасына ашкынулы Казансу килеп кушылган төбәгендә серле исеме һәм аннан да серлерәк, гаҗәпләнерлек һәм шөһрәтле тарихы булган шәһәр урнашкан. Бу – Татарстаныбызның башкаласы – Казан каласы.  **2.Казан Кремле.** Казан Кремле дөньяның мәдәни мирасы ул. Чыннан да, 2001 нче елның июнь аенда ЮНЕСКОның Бөтендөнья мәдәният һәм табигать мирасы исемлегенә кертелде. Кремль стенасының ике манарасында ЮНЕСКО символы барлыкка килде. Бу истәлек билгеләрен ачу өчен, Казанга Мөнир Бушенаки килде. Казан Кремле – гасырдан гасырга сакланып килгән байлык. Безнең халык – сакчыл халык, искергәнне яңарта, төзәтә. Бөтен җирдә дә шәһәрләр сакланмый, үзгәртелә, сүтелә, борынгылыгы югала.  3.**Сөембикә манарасы**  Сөембикә язмышы – фаҗигале язмыш, фаҗигале үлем белән тәмамлана. Сөембикә манарасыннан тыш, Казанда Сөембикә белән бәйле тагын бер урын бар. Ул – Сөембикә бакчасы. Риваятьләргә караганда, ул Урта Кабан буенда, хәзерге Архиерей дачасы урнашкан җирдә булган.  4. **Кабан күле**  Кабан – үзендә тылсымлы сер саклый торган, татар халкының риваять һәм дастаннарына кергән, җыр һәм шигырьләрендә сурәтләнгән олы, мәһабәт күл. Кабан күленең исеме дә үзендә ниндидер яшерен, беркадәр дәһшәтле, һәркемне кызыксындыра торган бер сер саклый кебек. Кабан күлләре һәм Болак – Казанның төзелеш ландшафты һәм тарихы белән тыгыз бәйләнгән. Без Казанны Кабансыз һәм Болаксыз күз алдына да китерә алмыйбыз. Мондый табигый күркәм зур сулыклары булган шәһәрләр санаулы гына.  **5. Кол Шәриф мәчете**  Шигырь-поэмаларда Кол Шәриф исеме белән бәйле әсәрләр дә байтак. Аларның кайберсе – тарихта булган шәхес Кол Шәриф исеме белән бәйле булса, икенчесе – аның истәлегенә салынган һәм соңгы елларда Яңа Казанның символына әверелгән мәчет образы.  **6. Татар театрлары**  Беренче татар театрына 1906 нчы елда нигез салына. Театрны төзүдә башлап йөрүчеләрнең берсе Галиәсгар Камал була. Татар дәүләт академия театры хәзер аның исемен йөртә. Татарстан башкаласында иң матур архитектура бинасы буларак танылган Муса Җәлил исемендәге опера һәм балет академия театры. Беренче бина 1842 ел янгыны белән юк ителә, һәм 4 елдан соң аның таш игезәгенә нигез салына. 1933 елда Академия театрының филиалы – Татар дәүләт күчмә театры оеша. 1988 елда театрга К.Тинчурин исеме бирелә.  Зур концерт залы, Габдулла Тукай исемендәге филормония, Качалов исемендәге Зур драма театры күп еллар эшләп килә. Курчак театры балалар күңеленә хуш килә торган әсәрләре белән үзенә тартып тора. Алар Казан шәһәренең рухи дөньясын билгеләүче мәдәни үзәк.  **7.Шәһәр музейлары**  Әлбәттә, халкыбызның тарихын саклау ягыннан музейларның роле бик зур. Безнең өчен иң әһәмиятлесе - Шәһәрнең Тукай урамында тарихи Шамил йортында Тукай музее. Карл Маркс урамындагы кабатланмас архитектура үрнәге, элек Казан губернаторы яшәгән йортта Сәнгать музее урнашкан. Аның каршысындагы Күргәзмә залы да сәнгать сөючеләргә яхшы таныш.  Шәһәрнең өлкән музейларыннан берсе Горький музее белән чагыштырмача яшь музей Салих Сәйдәшев музее бер урамда урнашкан. Алардан ерак түгел Муса Җәлил һәм Шәриф Камал музей – квартиралары бар.  **8.Югары уку йортлары**  Казанда югары уку йортлары да бик күп. Алар – университетлар, академияләр һәм институтлар.  **9.Причал**  Причалда ап – ак теплоходлар, йөк ташучы баржалар, ял иттереп йөртүгә көйләнгән катерлар безне көтә. Казан елга техникумында исә булачак капитаннар белем ала. 1875 нче елда ук инде Казанда атлы тимер юл төзелгән була. Аннан соң беренче паровозлар, тепловозлар күренә башлый.  **10.Казан парклары**  Урамнарның, биналарның тарихы булган кебек, Казан паркларының да “сөйләр хатирәсе” бар.  Горький паркы. Иң беренче исеме Рус Швейцариясе булган. Калкулыклар, чокыр-чакырлар һәм куе агачлыктан торган бу җирне Казан байлары Швейцария табигатенә охшаткан.XIX гасыр башында монда балаганнар эшләгән, спектакльләр куелган, эт концертлары оештырылган, җәйгә күчмә цирк килә торган булган.1936 нчы елда исә М.Горький исемендәге культура һәм ял итү паркына зверелгән.  Черек күл паркы. Черек күлне 1889-1891 нче елларда күмгәннәр, чөнки күл бик пычрак һәм дә бик сасы булган. Гәрчә борынгырак вакытта, Казан ханлыгы чорында әлеге күл бик чиста саналган. Хәтта ки Черек күл суында күмәч камыры баса торган булганнар. 1829 нчы елда ук күл кырыйларын киртләп куйганнар,агачлар утыртканнар. Черек күлнең аскы өлешендә шугалак оештырганнар.  Җиңү паркы. Әлеге парк иң яшь паркларның берсе. Аның беренче ташы 1985 нче елда салынган. Җиңүнең 40 еллыгына каен аллеясы утыртканнар. Чираттагы юбилейга мемориал зонасы ачылган.  “Шүрәле” паркы. Элек бу урында сазлык булган. 60 нчы еллар башында, Куйбышев сусаклагычы тулгач, Казансу ярында дамба күтәртәләр. Шул дамбада беренче тапкыр Яшьләр паркы оештырыла. Бу исем очраклы түгел. Казан – көнчыгыш белән көнбатышны үзенә каратучы мәркәз. | Укучылар урыннарда эшлиләр.  Сәяхәтнамә карыйлар. Укыйлар | ШУУГ:  1.Тормышта үз урыныңны табарга омтылу хисенә төшенү,сагыну төшенчәсен аңлау.  2.Укучыларда туган якка карата мәхәббәт хисе тәрбияләү  ТБУУГ:  Уку мәсьәләсен чишү өчен анализ, синтез, чагыштыру, классификацияләү гамәлләрен тормышка ашыра белү  КУУГ:  Эшлекле мөнәсәбәтләр урнаштыра белү, укытучы һәм сыйныфташларың белән хезмәттәшлек итү.  РУУГ:  Җавап алгоритмын планлаштыра белү, бәяләү. |
| **Ял минуты (талгын музыка астында)** | | | | |
| **Яңа теманы беренчел ныгыту** | **2. Кайсы тукталышта булырга теләүләре турында фикер алышу**  **LearningApps.org**  **Wordwall.net** китапханәсендә материал белән танышу | | Укытучының укуын игътибар белән тыңлау, эчтәлегенә төшенү.  Берничә укучы шигырьләрне сәнгатьле итеп укый. Сорауларга җавап бирәләр. | ШУУГ:  1.Укучының Ватанын яратуы, аның патриоты булуы; этник чыгышын белүе, туган телен, үз халкының тарихын, мәдәниятен белүе.  2.Тормышта үз урыныңны табарга омтылу хисенә төшенү, сагыну төшенчәсен аңлау.  3.Укучыларда туган якка карата мәхәббәт хисе тәрбияләү  ТБУУГ:  Уку мәсьәләсен чишү өчен анализ, синтез, чагыштыру, классификацияләү гамәлләрен тормышка ашыра белү  КУУГ:  Эшлекле мөнәсәбәтләр урнаштыра белү, укытучы һәм сыйныфташларың белән хезмәттәшлек итү.  РУУГ:  Җавап алгоритмын планлаштыра белү, бәяләү. |
| **Өй эше** | **Өй эше биремнәрен аңлату.**  Казанның бер истәлекле урыны турында язып килергә | | Өй эше биремнәренең аңлашылып бетмәгән урыннарын ачыклау. | ТБУУГ:  Өй эше биремнәрен аңлау.  РУУГ:  Эшчәнлекне оештыру. |
| **Рефлексия** | **1.Рефлексияне оештыра, һәр укучының максатка ирешүдәге нияте белән сораулар куя.**  – Укучылар, без сезнең белән Казан шәһәренең нинди истәлекле урыннарында булдык?  – Сезгә дәрестә web-кушымталар куллану ошадымы?  **2.Укучыларның дәрестә эшләвен бәяләүгә корылган сораулар куя.**  **3.Нәтиҗә ясау.** Казан – киләчәк шәһәре. Киләчәк – безнең кулда. Бабаларыбыз Казанга нигез салганнар икән, хәзер безнең бурычыбыз – шәһәрнең тынычлыгын, матурлыгын, байлыгын күз карасыдай саклау  Ватанымның таҗыдыр син, Казаным!  Татарымның хаҗыдыр син, Казаным!  Мең яшәгән, мең яшәрсең, Казаным!  Бар җиһанга нур чәчәрсең, Казаным! | | **Укучылар нәтиҗә ясыйлар. Сорауларга җавап бирәләр**.  -укучылар сорауларга җавап бирәләр.  **Максат һәм нәтиҗәдән чыгып үзләштерү дәрәҗәсен бәяләү.** | ШУУГ: Үз уңышларың һәм уңышсызлыкларың ның сәбәпләре турында фикер йөртү  РУУГ:  Үз эшчәнлегеңне контрольгә алу .  Җавап алгоритмын планлаштыра белү. Җавапларны бәяләү. Үзбәя.  КУУГ: 1.Сораулар бирә белү, тыңлый һәм башкаларның сорауларына җавап бирә белү 2.Эшлекле мөнәсәбәтләр урнаштыра белү, укытучы һәм сыйныфташларың белән хезмәттәшлек итү. |